Гьениб лъугьа-бахъунеб бугелъул цIех-рех гьабейилан къуваталъул идарабазде гьабураб хитIабалъул хIасиллъун ккана интернаталда прокуратураялъ хал-шал гьабизе байбихьи.
Гьединго 23 марталда республикаялъул цIех-рехалъул идараялъ лъазабуна интернаталда лъималазул букIине кколеб тIалаб-агъаз гьабулеб букIинчIолъиялда щаклъи ккун, гьениб лъугьа-бахъунелъул хIакъикъат чIезабизе такъсиргьабиялъул иш рагьун бугилан.
«Эркенлъи» радиоялъулгун букIараб гара-чIвариялда гьеб такъсиргьабиялъул иш хас гьабун цониги чиясда тIад гьабун гьечIилан бицана Дагъистаналъул цIех-рехалъул идараялъул хIалтIухъан Темирбегов Расулица.
Гьеб такъсиргьабиялъул иш рагьун хадуб интернаталъул нухмалъулейги гьелъул хIалтIухъабиги цIунун, гьезул рахъккун интернеталда хъвадарулезги кутак гьабулеб буго.